Diari Oficial de la Generalitat Valenciana


Sumari del DOGV 6999, del 09-04-2013 (2013/3330)

ORDE 6/2013, de 28 de març, del conseller de Presidència i Agricultura, Pesca, Alimentació i Aigua, per la qual es convoquen diferents tipus de subvencions per al foment de la participació ciutadana, en l'exercici 2013 i s'aproven les seues bases reguladores.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6999

Data del DOGV
:   09-04-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/3330


Data del document
:   28-03-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Ordre

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

ORDE 6/2013, de 28 de març, del conseller de Presidència i Agricultura, Pesca, Alimentació i Aigua, per la qual es convoquen diferents tipus de subvencions per al foment de la participació ciutadana, en l'exercici 2013 i s'aproven les seues bases reguladores. [2013/3330]
Un dels objectius prioritaris de la Generalitat és fomentar la participació social de la ciutadania com a mecanisme d'integració i de millora de la qualitat de la vida democràtica. Així es complix el mandat de l'Estatut d'Autonomia de la Comunitat Valenciana que disposa en l'article 1.3 que «la Comunitat Valenciana té com a objectiu la consecució de l'autogovern en els termes d'este Estatut, reforçar la democràcia i garantir la participació de tots els ciutadans en la realització dels seus fins», i en l'article 9.4 que diu així: «tots els valencians tenen dret a participar de forma individual, o col·lectiva, en la vida política, econòmica, cultural i social de la Comunitat Valenciana. La Generalitat promourà la participació dels agents socials i del conjunt de la societat civil en els assumptes públics».
Es pretén estimular la dinàmica participativa de la població promovent que siguen els mateixos integrants d'un col·lectiu social els que assumisquen la seua problemàtica i busquen solucions i instruments de participació activa en esta, amb especial incidència en la problemàtica formativa i laboral. La participació és, d'esta manera, la forma de vincular-se a un projecte col·lectiu i d'implicar-se els ciutadans en les decisions i actuacions de les institucions públiques.
D'acord amb el Decret 187/2012, de 21 de desembre, del Consell, pel qual s'aprova el Reglament Orgànic i Funcional de la Presidència i la Conselleria de Presidència. i d'Agricultura, Pesca, Alimentació i Aigua, la Direcció General de Participació Ciutadana és la «unitat responsable de buscar noves fórmules que permeten ampliar l'espai participatiu ciutadà, així com difondre i divulgar els drets i deures democràtics a tota la ciutadania», en especial impulsar «l'acostament de les institucions de la Generalitat a la societat civil i als ciutadans i ciutadanes» «el contacte institucional i el suport als col·lectius de valencians residents fora de la Comunitat Valenciana» i «estudiar i implementar els nous àmbits i fórmules que per a la participació ciutadana poden oferir instruments com les xarxes socials o les tecnologies i sistemes de la informació, amb l'objectiu d'avançar cap a un nou model de relació entre administració i ciutadans que permeta una major transparència, una major participació, i un major diàleg».
Així mateix, la Llei 14/2008, de 18 de novembre de 2008, de la Generalitat, d'Associacions de la Comunitat Valenciana (DOCV 5900, 25.07.2008) en l'article 2.2 establix entre els seus fins «la promoció del moviment associatiu com a via idònia de participació en la vida social, cultural i econòmica de la Comunitat, així com de la cooperació ciutadana en els valors i fins de la dignitat i el benestar social de totes les persones».
Tots estos aspectes de la participació s'arrepleguen, d'una banda, en la Llei 11/2008, de 3 de juliol, de la Generalitat, de Participació Ciutadana de la Comunitat Valenciana (DOCV 5803, 10.07.2008) i en el Decret 76/2009, de 5 de juny, del Consell, pel qual s'aprova el seu Reglament de desplegament (DOCV 6031, 09.06.2009), i d'un altre costat en la Llei 11/2007, de 20 de març, de la Generalitat, de Comunitats de Valencians en l'Exterior (DOCV 5476, 23.03.2007) que establix que són Centres Valencians en l'Exterior aquelles entitats «associatives, fundacionals i altres persones jurídiques sense ànim de lucre, legalment constituïdes en el territori en què es troben assentades, amb la denominació que lliurement s'hagen atorgat, que organitzen una comunitat de valencians assentada fora de la Comunitat Valenciana i que siguen reconegudes com a tals per la Generalitat» i tinguen com a objectiu prioritari «el manteniment dels vincles sentimentals, afectius, socials i culturals amb el Poble Valencià, així com el foment del coneixement de la seua història, el seu idioma i la seua cultura», i reconeix «el dret dels Centres Valencians en l'Exterior a percebre subvencions i ajudes públiques per a les actuacions que realitzen en compliment de les finalitats determinades en els seus estatuts».
Així mateix, el Pla de Foment de l'Associacionisme de la Comunitat Valenciana, naix com a aplicació de la Llei de Participació Ciutadana, i té com a objectiu principal oferir a «les entitats ciutadanes el suport necessari per a l'exercici de les seues activitats» a fi de «vertebrar més profundament la nostra societat i fomentar la democràcia participativa i el bé comú».
Per això, fent ús de les atribucions conferides pel Decret 19/2012, de 7 de desembre, del president de la Generalitat (DOCV 6919, 10.12.2012), pel qual es determinen les conselleries en què s'organitza l'Administració de la Generalitat, i pel Decret 187/2012, de 21 de desembre, del Consell, pel qual s'aprova el Reglament Orgànic i Funcional de la Presidència i la Conselleria de Presidència. Conselleria de Presidència i d'Agricultura, Pesca, Alimentació i Aigua (DOCV 6929, 24.12.2012), per l'article 28 de la Llei 5/1983, de 30 de desembre, del Consell (DOGV 138, 30.12.1983) i per l'article 47.11 del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991 (DOGV 1588, 17.07.1991).
ORDENE
Primer
Es convoquen les subvencions que a continuació es detallen, i s'aproven les bases per les quals es regirà la seua concessió, que s'inclouen com annexos de la present orde, d'acord amb les consignacions pressupostàries que establix la Llei de Pressupostos de la Generalitat per a l'exercici de 2013 a càrrec dels capítols IV i VII del programa 112.90.
Annex I. Subvencions destinades als centres valencians en l'exterior.
Annex II. Subvencions destinades al foment de la participació local ciutadana.
Annex III. Subvencions destinades al foment de l'associacionisme veïnal.
Annex IV. Subvencions de foment a l'associacionisme
Segon
1. De conformitat amb les consignacions pressupostàries que establix la Llei de Pressupostos de Generalitat en l'exercici 2013, les subvencions que es regulen en la present orde seran finançades a càrrec del crèdit màxim de les línies que s'indiquen a continuació:
a) Subvencions destinades als Centres Valencians en l'Exterior.
i. Les subvencions per a les activitats i gastos de funcionament, es finançaran a càrrec de l'aplicació pressupostària 83.47.23.286.48.6, línia T0600000, amb un crèdit màxim de 97.545 euros.
ii. Les subvencions per a la creació, modernització o actualització de les instal·lacions, es finançaran a càrrec de l'aplicació pressupostària 40.54.97.898.37.2, línia T2398000, amb un crèdit màxim de 84.640 euros.
b) Subvencions destinades al foment de la participació local ciutadana, es finançaran a càrrec de l'aplicació pressupostària 71.43.58.431.01.7, línia T7311000, amb un crèdit màxim de 42.430 euros.
c) Subvencions destinades al foment de l'associacionisme veïnal, es finançaran a càrrec a de l'aplicació pressupostària 87.18.36.310.23.1, línia T4053000, amb un crèdit màxim de 65.400 euros.
d) Subvencions destinades al foment de l'associacionisme, es finançaran a càrrec de l'aplicació pressupostària 29.92.80.643.36.4, línia T7310000, amb un crèdit màxim de 105.836 euros.
2. Les quantitats assenyalades en el paràgraf anterior constituïxen crèdits màxims limitadors.
Tercer
Les subvencions convocades per mitjà de la present convocatòria són incompatibles amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals.
Quart
S'ha aplicat el que disposa el Decret 147/2007, de 7 de setembre, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques. Les subvencions que es convoquen en la present orde, no necessiten de la mencionada notificació per no tindre els requisits de l'article 107 del Tractat de Funcionament de la Unió Europea, en concret per no suposar avantatge econòmic, ja que les entitats a què van dirigides les subvencions no exercixen activitats econòmiques en què puguen oferir béns o servicis en el mercat i per això, no hi ha la possibilitat de falsejament de la competència que afecte els intercanvis comercials entre els estats membres.
Quint
En tot allò no previst en esta orde i en la normativa bàsica i la pròpia d'esta matèria, s'aplicarà la normativa no bàsica de la Llei 38/2003, de 17 de novembre, General de Subvencions i del Reial Decret 887/2006, de 21 de juliol, pel qual s'aprova el Reglament de la Llei General de Subvencions i la resta de normativa vigent que se li aplique.
Sext
Es delega en la persona titular de la direcció general competent en matèria de participació ciutadana l'exercici de la competència perquè dicte les resolucions i instruccions necessàries per a l'aplicació i interpretació de les bases contingudes en esta orde, així mateix se li delega la competència per a dictar les corresponents resolucions de concessió o denegació de les subvencions a què es referix esta convocatòria i la d'incoar procediments de reintegrament i minoració de subvencions i les corresponents resolucions que posen fi a estos.
Sèptim
Esta orde produirà efectes des de l'endemà de la publicació en el Diari Oficial de la Comunitat Valenciana.
Octau
Contra el que disposa esta orde, que posa fi a la via administrativa, podrà interposar-se, potestativament, recurs de reposició davant del mateix òrgan que l'ha dictat en el termini d'un mes comptador des de l'endemà de la publicació, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC), i els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, tot això sense perjuí que els interessats puguen exercitar qualsevol altre que estimen procedent.
En compliment de l'article 116.2 de la LRJAP-PAC, no pot simultaniejar-se la interposició del recurs potestatiu de reposició amb el recurs contenciós administratiu.
València, 28 de març de 2013
El conseller de Presidència i Agricultura, Pesca, Alimentació i Aigua,
JOSÉ CISCAR BOLUFER
ANNEX I
Subvencions destinades als Centres Valencians en l'Exterior
A. BASES DE LA CONVOCATÒRIA
Disposicions comunes
Primera. Accions objecte de subvenció
Les subvencions establides estaran destinades a les actuacions següents:
a) Organització de programes d'assistència social dirigits als emigrants valencians que es troben en situacions de necessitat, organització d'activitats culturals, d'orientació i informació; programes formatius de cultura valenciana i de difusió de la cultura de la Comunitat Valenciana entre col·lectius d'emigrants valencians, i gastos de funcionament dels centres que desenrotllen les dites activitats.
b) Creació, modernització o actualització de les seus i les instal·lacions dels Centres Valencians en l'Exterior de la Comunitat Valenciana, amb especial prioritat a les amortitzacions de capital corresponents a préstecs per a l'adquisició de seus socials dels Centres Valencians en l'Exterior, formalitzats amb anterioritat a la publicació oficial de la present orde de convocatòria de subvencions.
Segona. Beneficiaris de les subvencions
Podran ser beneficiaris de les subvencions els Centres Valencians en l'Exterior de la Comunitat Valenciana que hagen sigut reconeguts com a tals per la Generalitat d'acord amb el que establix l'article 7 de la Llei 11/2007, de 20 de març, de la Generalitat, de Comunitats de Valencians en l'Exterior, i en l'article 13 del Decret 53/2008, de 18 d'abril, del Consell, pel qual es desenrotlla el que disposa la llei esmentada.
Tercera. Tipus de subvencions
Les subvencions seran de quantia variable segons el cost de l'acció que es projecte. Els gastos subvencionables hauran de reunir els requisits previstos en l'article 31 de la Llei 38/2003 de 17 de novembre, General de Subvencions.
Quarta. Presentació de sol·licituds i termini
1. Les sol·licituds per a l'obtenció de les subvencions regulades per la present orde hauran de dirigir-se a la Direcció General de Participació Ciutadana i es presentaran en el model normalitzat (que figura en l'annex V, apartat B, 1-i. d'esta orde) en el Registre General de la Conselleria de Presidència i Agricultura, Pesca, Alimentació i Aigua, ubicat al carrer En Bou, 9, de València (CP 46402), o per qualsevol de les formes que establix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
La sol·licitud també podrà presentar-se per via telemàtica en el Portal de la Generalitat accedint als apartats «Administració En línia» «Guia Prop».
Per a poder tramitar electrònicament la sol·licitud, haurà de disposar de certificat digital ja siga de l'entitat, del president de l'entitat o del seu representant davant de la conselleria. Tot això de conformitat amb les instruccions previstes en el web de l'Agència de Tecnologia i Certificació Electrònica (ACCV) .
2. No podran obtindre la condició de beneficiari els centres en què concórrega alguna de les circumstàncies previstes en els apartats segon i tercer de l'article 13 de la Llei 38/2003, de 17 de novembre, General de Subvencions. A este efecte, el centre sol·licitant ha d'estar al corrent del compliment de les obligacions tributàries i amb la Seguretat Social previstes en els articles 18 i 19 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, circumstància que ha d'acreditar presentant els corresponents certificats emesos per l'Agència Estatal d'Administració Tributària, la Conselleria d'Hisenda i Administració Pública i la Tresoreria de la Seguretat Social, expressius d'estar al corrent en el compliment de les obligacions fiscals i amb la Seguretat Social, o bé autoritzant l'òrgan que tramita el procediment perquè puga accedir a les dades que es troben en les diferents administracions.
Els Centres Valencians que estiguen ubicats fora d'Espanya podran complir el requisit de l'acreditació d'estar al corrent de les obligacions tributàries i amb la Seguretat Social per mitjà d'una declaració responsable del seu president o representant que l'entitat està exempta d'obligacions tributàries i enfront de la Seguretat Social a Espanya.
La justificació de les entitats de no estar incurses en les prohibicions per a obtindre la condició de beneficiari, contingudes en els apartats segon i tercer de l'article 13 de la Llei 38/2003, de 17 de novembre, General de Subvencions, es realitzarà per mitjà de la forma legalment o reglamentàriament establida.
3. Les sol·licituds hauran d'acompanyar-se, a més de la documentació que per a cada una de les subvencions s'establix concretament en els corresponents apartats d'estes bases, dels documents que a continuació s'indiquen:
a) Memòria descriptiva de les actuacions o els projectes realitzats durant l'exercici 2012 pel Centre Valencià en l'Exterior sol·licitant de la subvenció. La memòria haurà d'incloure documentació gràfica de cada una de les actuacions o projectes realitzats.
b) Memòria descriptiva de les actuacions o els projectes per als quals se sol·licita la subvenció, amb expressió de les fases i terminis de realització.
c) Pressupost detallat de les actuacions o projectes per als quals se sol·licita la subvenció per partides, o factures proforma.
d) En el supòsit d'associacions que presenten sol·licitud de subvencions a la Generalitat per primera vegada, o en el cas que les entitats beneficiàries hagen canviat les seues dades bancàries respecte a anteriors exercicis, hauran d'aportar, d'acord amb el que establix l'Orde 18/2011, de 17 de juny, de la Conselleria d'Economia, Hisenda i Ocupació, per la qual es regula la comprovació i el procediment de registre de comptes bancaris de les persones físiques i jurídiques que es relacionen econòmicament amb l'administració de la Generalitat, la documentació següent:
- Model de domiciliació bancària (annex V, apartat A-1), firmat pel representant de l'entitat beneficiària juntament amb els documents vàlids en dret que deixen constància fidedigna de la seua representació.
- Acreditació de la titularitat del compte bancari, així com del codi IBAN o SWIFT, que s'assenyale en el model de domiciliació bancària.
e) Relació nominal i numerada dels socis que pertanyen a l'entitat, amb expressió del seu número de document d'identificació, firmada o autentificada pel seu president, i còpia del llibre de socis, autentificat o rubricat per l'autoritat jurídica competent en el país on tinga la seua seu el Centre Valencià, on consten les altes i baixes dels socis.
En el cas que el Centre Valencià sol·licitant haja presentat la dita documentació davant de la Generalitat en la convocatòria de subvencions de l'exercici anterior, serà suficient la presentació d'una relació nominal i numerada, firmada o autentificada pel seu president, de les altes i baixes de socis produïdes durant l'any transcorregut des de l'anterior convocatòria.
f) Els sol·licitants que no tinguen la seua residència fiscal en territori espanyol hauran de presentar un certificat de residència fiscal emés per les autoritats competents del seu país de residència.
4. Els sol·licitants podran executar els projectes a partir de l'1 de gener de 2013, sense esperar que la concessió de les subvencions es produïsquen i sense que això prejutge la decisió que finalment s'adopte.
5. Les sol·licituds es presentaran en el termini de 20 dies hàbils, comptats a partir de l'endemà a la publicació d'esta orde en el Diari Oficial de la Comunitat Valenciana.
Quinta. Criteris d'avaluació de les sol·licituds
La concessió de les subvencions es realitzarà d'acord amb els criteris de valoració que es detallen en l'annex I, apartat B d'esta orde.
Sexta. Resolució
1. La Direcció General de Participació Ciutadana podrà demanar del sol·licitant l'aportació addicional d'altres documents o dades complementàries que estime necessaris per a resoldre sobre la sol·licitud presentada.
2. Es delega la competència per a dictar la resolució de concessió de les subvencions en la persona titular de la Direcció General de Participació Ciutadana, a proposta d'una comissió avaluadora integrada per dos vocals designats per esta i pel cap del Servici de Ciutadania i Participació de la Conselleria de Presidència i Agricultura, Pesca, Alimentació i Aigua, que la presidirà.
La comissió avaluadora se sotmetrà, quant al seu règim de funcionament, a allò que per als òrgans col·legiats disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. El titular de la Direcció General de Participació Ciutadana, a proposta de la comissió avaluadora, podrà declarar deserta, totalment o parcialment, l'adjudicació de les subvencions convocades, i es reserva la facultat d'interpretar el contingut de la present orde als efectes d'adjudicació de subvencions.
3. El procediment de concessió serà el de concurrència competitiva. La resolució de concessió de les subvencions es dictarà i notificarà en el termini de sis mesos a partir de l'endemà de la publicació en el Diari Oficial de la Comunitat Valenciana de l'orde que aprova les presents bases. De conformitat amb el que establix l'article 55 de la Llei 9/2001, de 27 de desembre, de la Generalitat de Mesures Fiscals, de Gestió Administrativa i Financera, i d'Organització de la Generalitat, vençut este termini sense que s'haja dictat i notificat resolució expressa, els interessats podran entendre desestimades les seues pretensions per silenci administratiu.
Sèptima. Control de les accions
La Direcció General de Participació Ciutadana podrà comprovar en qualsevol moment les dades declarades pels sol·licitants. En el cas que es comprove la falsedat d'estes dades, el sol·licitant perdrà el dret a la subvenció, sense perjuí d'altres responsabilitats que pertoquen. Es garantirà, en tot cas, el dret de l'interessat a l'audiència.
Octava. Justificació i liquidació de les subvencions concedides
1. La liquidació de les subvencions s'efectuarà una vegada executat el projecte o l'activitat en la seua totalitat o en les fases previstes, d'acord amb la sol·licitud presentada i en els termes fixats per a la concessió de la subvenció, i sempre dins del que preveu l'article 30 de la Llei 38/2003, de 17 de novembre, General de Subvencions.
2. Als efectes del que establix el punt anterior, els beneficiaris, una vegada executat el projecte o l'activitat en la seua totalitat o en les fases previstes i, en tot cas, amb anterioritat al 30 d'octubre de 2013, hauran de presentar la documentació següent:
a) Original i còpia de les factures del gasto efectuat, d'acord amb la normativa vigent. Els originals de les factures seran tornats als remitents una vegada confrontades les corresponents còpies.
En el cas de les amortitzacions de capital corresponents a préstecs per a l'adquisició o reforma de seus socials, l'acreditació del seu pagament s'efectuarà per mitjà de certificació de l'entitat bancària acreditativa de les amortitzacions de capital efectuades fins a la data de presentació de la justificació de les subvencions.
b) Memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.
c) En el supòsit d'adquisició de béns immobles, haurà d'aportar-se certificat de taxador independent degudament acreditat i inscrit en el corresponent registre oficial.
d) Certificat del secretari o president del centre, sobre justificació del compliment de la finalitat per a la qual es va concedir la subvenció i de l'aplicació dels fons percebuts.
e) Els centres que presenten justificants en moneda estrangera hauran d'acompanyar igualment un document expedit per una entitat bancària del país d'origen en què se certifique l'equivalència de la dita moneda amb l'euro dins de l'any en curs. En cas de països amb forta devaluació o apreciació de la moneda nacional, es podran presentar certificats d'equivalència mensuals o trimestrals, corresponents al període entre l'1 de gener i el 30 d'octubre de 2013, i s'aplicarà el dit canvi a les factures emeses durant eixe mes o trimestre.
3. La presentació extemporània de la justificació donarà lloc a la incoació d'un procediment de minoració de la subvenció per l'import no justificat.
4. S'autoritza el lliurament d'un percentatge de cada subvenció concedida, en funció de les justificacions que presenten els centres beneficiaris, sense possibilitat d'efectuar cap avanç, segons els percentatges següents:
a) Per a efectuar el primer lliurament haurà de justificar-se com a mínim el 40 % de la subvenció concedida.
b) En la següent justificació hauran d'aportar-se justificants per l'import restant de la subvenció concedida.
D'esta manera, es presentaran com a màxim dos justificacions al llarg de l'exercici, sense perjuí de poder efectuar el lliurament d'una sola vegada quan s'aporten justificants pel total de la subvenció concedida.
Novena. Minoració i reintegrament de la subvenció
1. L'alteració d'alguna de les característiques del projecte aprovat, així com l'incompliment de condicions i terminis establits en la resolució, la no execució parcial de la inversió, la falta de justificació dels gastos efectivament realitzats i la concessió després de la presentació de la sol·licitud d'altres subvencions públiques que en el seu conjunt excedisquen del cost del projecte o activitat, podrà donar lloc a la minoració de la subvenció concedida.
2. Procedirà el reintegrament de les quantitats percebudes per part del beneficiari i l'exigència de l'interés de demora des del moment del pagament de la subvenció en els supòsits previstos en l'article 37 de la Llei 38/2003, de 17 de novembre, General de Subvencions, i en el seu desplegament reglamentari en els articles 91 a 93 del Reial Decret 887/2006, de 21 de juliol, i, en tot cas, en els supòsits següents:
- Incompliment de la finalitat per a la qual va ser concedida la subvenció.
- Incompliment de les condicions imposades als beneficiaris amb motiu de la concessió de la subvenció.
En la tramitació del procediment es garantirà, en tot cas, el dret de l'interessat a l'audiència.
Deu. Obligacions del beneficiari
1. Són obligacions del beneficiari les establides amb caràcter general en l'article 14 de la Llei 38/2003, de 17 de novembre, General de Subvencions, i, en qualsevol cas:
- Realitzar l'activitat o adoptar el comportament que fonamenta la concessió de la subvenció.
- Acreditar davant de l'entitat concedent la realització de l'activitat o l'adopció del comportament, així com el compliment dels requisits i condicions que determinen la concessió o gaudi de la subvenció.
- El sotmetiment a les actuacions de control financer que corresponen a la Intervenció General en relació amb les subvencions i ajudes concedides.
2. En la difusió de les activitats subvencionades s'haurà de fer constar de manera explícita el suport de la Generalitat a través de la Conselleria de Presidència i Agricultura, Pesca, Alimentació i Aigua. A este efecte hauran d'incorporar en tot el material imprés que es derive de les activitats objecte de la present orde el logotip de la Conselleria de Presidència i Agricultura, Pesca, Alimentació i Aigua, que serà facilitat als CEVEX beneficiaris per la Direcció General de Participació Ciutadana.
Disposicions específiques
1. Subvencions per a les activitats i gastos de funcionament
Onze. Objecte
L'objecte d'estes subvencions és l'organització de programes d'assistència social per a valencians en situació de necessitat; organització d'activitats culturals d'orientació i informació; els programes formatius i de difusió del valencià entre col·lectius d'emigrants valencians; i els gastos de funcionament dels centres que desenrotllen les dites activitats.
Dotze. Quantia de les subvencions i criteris d'avaluació
1. Les subvencions podran aconseguir fins a l'import total del seu cost, per als programes següents:
a) Organització de programes d'assistència social, activitats culturals, d'orientació i informació, i cursos de valencià.
b) Cost dels gastos de funcionament dels centres, com ara gastos de personal, arrendaments, material d'oficina, premsa, revistes, llibres i altres publicacions, comunicacions, subministraments (aigua, electricitat, telèfon, gas, etc.), gastos derivats d'accions formatives, o altres gastos corrents.
2. L'import d'estes subvencions serà finançat a càrrec de l'aplicació pressupostària 24.01.69.135.99.8, línia T0600000 del programa 112.90, del pressupost de la Generalitat per a 2013, amb una quantitat màxima de 97.545 euros.
3. Els criteris d'avaluació seran els especificats en l'annex I Apartat B d'estes bases.
Tretze. Presentació de sol·licituds
1. Les sol·licituds per a l'obtenció de les subvencions a què es referix el present títol es presentaran acompanyades, a més de la documentació establida amb caràcter general, de la següent que siga procedent:
a) Si se sol·licita subvenció per a programes d'assistència social per als seus associats o altres valencians residents en l'exterior, els centres han d'aportar una memòria descriptiva dels programes d'assistència social realitzats durant l'exercici 2012.
Hauran d'aportar igualment una memòria descriptiva dels programes que es projecta realitzar, concretant els procediments de selecció de les persones que s'hagen tingut en compte, així com la seua identificació i la descripció de la seua situació de mancança, aportant un llistat de les persones que es veurien beneficiades per l'aplicació d'estos programes. Dins d'estes subvencions es podran arreplegar les referides a la manutenció o allotjament dels afectats (quan estos es realitzen en centres assistencials), medicaments, assistència sanitària, i infortunis familiars d'extraordinària gravetat.
b) Memòria descriptiva de les activitats culturals per a les quals se sol·licita la subvenció, amb les dades següents:
- Títol de les activitats.
- Actes a desenrotllar.
- Dates i lloc de realització.
- Altres consideracions d'interés.
c) Si se sol·licita subvenció per a la contractació de professors, es farà constar en la memòria descriptiva les dades següents:
- Professor contractat, especificant la seua identificació i titulació.
- Data i lloc de realització del curs.
- Nombre d'hores lectives.
- Nombre d'alumnes que seguixen les classes impartides.
d) Si se sol·licita subvenció per a gastos de funcionament, es farà constar en el pressupost del centre la relació de tots estos gastos i la seua distribució per partides.
2. Subvencions per a la creació, modernització o actualització de les seus i instal·lacions
Catorze. Objecte i condicions
1. L'objecte d'estes subvencions és potenciar la creació, modernització o actualització de les seus dels Centres Valencians en l'Exterior de la Comunitat Valenciana, donant especial prioritat a les amortitzacions de capital corresponents a préstecs, formalitzats amb anterioritat a la publicació oficial de la present orde de convocatòria de subvencions.
Serà necessari aportar projecte tècnic de les obres quan la quantia de la subvenció siga igual o superior a 25.000 euros.
2. La destinació de la subvenció, que podrà arribar fins a l'import total del seu cost l'any 2013, haurà de ser l'execució de les inversions que es detallen a continuació, en seus o instal·lacions preexistents, o com a conseqüència de noves obertures:
a) Amortitzacions de capital corresponents a préstecs formalitzats per a l'adquisició de la seu social, corresponents a gastos efectuats l'any 2013, amb els límits establits en l'article 31.6 de la Llei General de Subvencions.
b) Obres de rehabilitació, condicionament i reforma de la seu social preexistent, en el cas de centres que disposen de seu pròpia, ja siga arrendada o en propietat.
3. En el cas d'adquisició de béns immobles que tinguen la funció de nova seu social, o d'obres de rehabilitació, condicionament i reforma de la seu social preexistent en propietat, el beneficiari haurà de destinar l'immoble al fi de seu social del centre valencià en l'exterior per un període no inferior a quinze anys des de la data d'adquisició o de finalització de les obres de rehabilitació, condicionament i reforma de la seu, i estarà obligat, de conformitat amb l'article 31.4 de la Llei General de Subvencions, a inscriure esta circumstància, així com l'import de la subvenció concedida en el registre públic corresponent. Així mateix en l'escriptura de compravenda s'haurà d'indicar la procedència pública dels fons que han permés l'adquisició, incloent-hi una clàusula d'afectació del bé que supose una càrrega per al futur adquirent durant el temps que s'establisca la dita obligació.
L'incompliment d'estes obligacions serà causa de reintegrament de l'import de la subvenció concedida.
Quinze. Finançament de les subvencions i criteris d'avaluació
1. L'import d'estes subvencions serà finançat a càrrec de l'aplicació pressupostària 26.90.00.716.02.5, de la línia T2398000 del programa 112.90, del pressupost de la Generalitat per a 2013, amb una quantitat màxima de 84.640 euros.
2. Els criteris d'avaluació seran els especificats en l'apartat B de l'annex I d'estes bases.
Setze. Presentació de sol·licituds
1. Les sol·licituds per a l'obtenció de les subvencions a què es referix el present títol es presentaran acompanyades, a més de la documentació establida amb caràcter general, dels documents següents:
a) Còpia de l'escriptura de compravenda o contracte d'arrendament del local destinat a seu social.
Quan la subvenció sol·licitada siga per a l'adquisició d'un immoble que tinga la funció de seu social, en l'escriptura de compravenda, degudament inscrita en el registre públic corresponent, haurà de constar la procedència pública dels fons, o part d'ells, que han permés l'adquisició, incloent-hi com a càrrega una clàusula d'afectació del bé al fi per al qual es va concedir durant el temps en què s'establira la dita obligació.
b) Còpia de les factures proforma o del pressupost de rehabilitació corresponents a l'adquisició o reforma, rehabilitació o condicionament de la seu social.
Quan la subvenció per a realitzar obres de rehabilitació siga de quantitat igual o superior a 25.000 euros, haurà de justificar-se la mateixa per mitjà de certificació d'obra.
c) En el cas d'amortitzacions de capital corresponents a préstecs formalitzats per a l'adquisició de la seu social, pla d'amortització anual de capital, emés per l'entitat bancària concedent.
B. MÈTODE PER A LA VALORACIÓ DE LES SUBVENCIONS
S'atorga una puntuació a cada centre atenent els barems següents:
a. Criteris comuns:
1. Nombre de socis: fins a 50 punts, segons la següent escala de valors:
Nombre de socis Punts
De 0 a 25 0
De 26 a 100 5
De 101 a 200 10
De 201 a 300 15
De 301 a 400 20
De 401 a 500 25
De 501 a 600 30
De 601 a 700 35
De 701 a 800 40
De 801 a 900 45
Superior a 901 50
2. Incidència en captació de nous socis: 1 punt per cada nou soci, fins a un màxim de 10 punts.
3. Antiguitat del centre: es considerarà a este efecte l'any des del qual el centre desenrotlla les seues activitats de forma ininterrompuda.
Fins a 100 punts, segons la següent escala de valors:
Antiguitat del centre Punts
Menys de 2 anys 0
De 2 a 4 anys 10
De 5 a 9 anys 20
De 10 a 19 anys 40
De 20 a 29 anys 60
De 30 a 49 anys 80
Mes de 49 anys 100
b. Criteris específics:
Gastos de funcionament i activitats (Capítol IV)
1. Interés social de les activitats i els projectes: fins a 500 punts. Es valorarà la memòria descriptiva dels programes d'assistència social realitzats durant l'exercici 2012 i les activitats previstes en 2013, segons el barem següent:
Àmbits d'actuació Puntuació màxima
Tercera edat Màxim 100 punts
Infància i joventut Màxim 100 punts
Actuacions enfront de les discriminació i la violència de gènere Màxim 100 punts
Col·lectius en risc d'exclusió social Màxim 100 punts
Persones amb discapacitat Màxim 100 punts
2. Interés cultural de les activitats i els projectes: fins a 500 punts. Es valoraran les activitats de divulgació de la cultura valenciana que projecten realitzar els centres, i especialment la memòria de les activitats culturals valencianes realitzades durant l'exercici 2012, segons el barem següent:
Àmbits d'actuació Puntuació màxima
Llengua i literatura valencianes Màxim 125 punts
Belles arts Màxim 125 punts
Música i folklore valencians Màxim 125 punts
Altres activitats culturals Màxim 125 punts
Gastos d'inversió (Capítol VII):
1. Efectes que la inversió proposada puga representar per a la consolidació i millora de les condicions i el funcionament del Centre Valencià en l'Exterior: fins a 300 punts, segons el barem. Es valoraran prioritàriament les amortitzacions de capital corresponents a préstecs formalitzats per a l'adquisició de seus socials de Centres Valencians en l'Exterior amb anterioritat a la publicació oficial de la present orde de convocatòria de subvencions.
Inversió Puntuació màxima
Quantia d'amortitzacions de préstecs per adquisició de seus Màxim 200 punts
Rellevància de les actuacions de rehabilitació Màxim 100 punts
2. Viabilitat de la inversió proposada: Fins a 100 punts.
c. Quantificació de l'import de la subvenció:
Se suma el total de punts de tots els centres i se li assigna un valor a cada punt, que inicialment és de X - per punt en el capítol IV, i de X - en el capítol VII, dividint l'import total de la línia pressupostària pel nombre de punts. Eixe valor individual es multiplica pels punts de cada centre i s'obté la subvenció concedida a cada un d'ells.
Si el càlcul dóna quantitats superiors a les sol·licitades per alguns dels centres, les quantitats sobrants se sumen i tornen a repartir-se entre els altres centres en proporció a la seua puntuació.
ANNEX II
Subvencions destinades al foment de la participació local ciutadana
BASES DE LA CONVOCATÒRIA
Primera. Objecte
Les presents bases tenen com a objecte regular la concessió de subvencions per a promocionar i difondre en l'àmbit local la posada en marxa de la ferramenta tecnològica «Bústia Ciutadana», així com d'altres mecanismes i òrgans de participació ciutadana com a fórmula eficaç per a garantir els drets i millorar les condicions de vida dels ciutadans i veïns de la Comunitat Valenciana.
Segona. Beneficiaris de les subvencions
Podran beneficiar-se del present programa de subvencions els ajuntaments i les mancomunitats de municipis de la Comunitat Valenciana que complisquen els requisits establits en la present convocatòria.
Tercera. Finançament, actuacions i gastos subvencionables
L'import d'estes subvencions serà finançat a càrrec de la línia de subvenció T7311000 del capítol IV de l'aplicació pressupostària 06.92.88.823.42.4, del pressupost de gastos de la Conselleria de Presidència i Agricultura, Pesca, Alimentació i Aigua per a l'exercici 2013, amb una quantitat màxima de 42.430 euros.
Se subvencionaran les activitats destinades a difondre i promocionar entre la població l'ús de la Bústia Ciutadana, iniciativa de la Generalitat per al foment de la participació ciutadana en l'àmbit local a través de les noves tecnologies (Modalitat 1), així com altres instruments i mecanismes que fomenten la participació ciutadana (Modalitat 2). Se subvencionaran activitats com l'organització de jornades i/o xarrades de formació i sensibilització en matèria de participació ciutadana, la difusió en mitjans de comunicació, l'elaboració de fullets i cartells, marxandatge i altres activitats relacionades amb els fins mencionats anteriorment. Cada entitat local sol·licitant presentarà una sola sol·licitud a una de les modalitats mencionades.
A estos efectes seran subvencionables els gastos corrents i de personal, que duga a terme l'entitat, necessaris per a la realització del projecte presentat. Entre estos gastos es poden incloure les nòmines del personal de la mateixa entitat, imputables a la realització del projecte, fins a un 25 % de la quantitat subvencionada, així com servicis exteriors, lloguer d'immobles, subministraments necessaris per a l'execució i difusió, i material fungible d'oficina. En qualsevol cas hauran de complir els requisits de l'article 31 de la Llei 38/2003, de 17 de novembre, General de Subvencions.
Les activitats que se subvencionen podran executar-se a partir de l'1 de gener de 2013, sense esperar que la concessió de les subvencions es produïsca i sense que això prejutge la decisió que finalment s'adopte.
Quarta. Presentació de sol·licituds i termini
1. La sol·licitud, es presentarà en el termini de 15 dies hàbils comptats des de l'endemà de la publicació de la convocatòria en el Diari Oficial de la Comunitat Valenciana, dirigida a la Direcció General de Participació Ciutadana (c/ En Bou 9,11, 46494-Valencia). També podrà presentar-se en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
La sol·licitud també podrà presentar-se per via telemàtica en el Portal de la Generalitat accedint als apartats «Administració en línia»- «Guia Prop». Per a això l'entitat haurà de disposar d'un certificat digital expedit per l'Agència de Tecnologia i Certificació Electrònica (www.accv.es).
2. La sol·licitud, (annex V, apartat B-2-i) formalitzada en tots els seus apartats i firmada per l'alcalde/essa president/a de l'ajuntament o mancomunitat, anirà acompanyada dels originals o còpies compulsades dels documents següents:
a) Projecte presentat segons model normalitzat (annex V, apartat B-2-ii). Les dades no omplides no podran ser tingudes en compte als efectes de valoració.
b) Si és el cas, documentació que acredite el nomenament del càrrec que firma la sol·licitud.
c) Si el compte bancari no estiguera donat d'alta en la Generalitat, o cal modificar les seues dades, haurà d'aportar-se, d'acord amb el que establix l'Orde 18/2011, de 17 de juny, de la Conselleria d'Economia, Hisenda i Ocupació, per la qual es regula la comprovació i el procediment de registre de comptes bancaris de les persones físiques i jurídiques que es relacionen econòmicament amb l'administració de la Generalitat, la documentació següent:
- Model de domiciliació bancària (annex V, apartat A-1), firmat pel representant de l'entitat beneficiària juntament amb els documents vàlids en dret que deixen constància fidedigna de la seua representació.
- Acreditació de la titularitat del compte bancari, així com de l'IBAN, que s'assenyale en el model de domiciliació bancària.
Per a la modalitat 1, a més, caldrà adjuntar-hi:
d) Informes dels responsables municipals que indiquen:
- Organigrama de l'entitat local, destacant la ubicació del departament dedicat a gestionar el funcionament de la Bústia Ciutadana.
- Relació de persones encarregades de la gestió de la Bústia Ciutadana.
Per a la modalitat 2, a més dels documents comuns caldrà adjuntar-hi:
e) Informe dels responsables municipals que indique les accions que l'entitat local ha dut a terme en l'últim any per al foment, entre el seu teixit associatiu, dels principis de responsabilitat social, com poden ser l'enfocament de gènere, l'enfocament mediambiental, el respecte als drets humans o el foment de les activitats de voluntariat.
3. Les entitats locals que s'hagen presentat a les subvencions de la Direcció General de Participació Ciutadana l'any 2012 estaran exemptes de la presentació dels documents arreplegats en els apartats b) i c) del punt 2 d'esta mateixa base en el cas que no s'haguera modificat alguna de les seues dades.
Quinta. Esmena
De conformitat al que establix l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si la sol·licitud no reunix els requisits i documents que s'assenyalen en esta base es requerirà l'entitat local perquè, en un termini de deu dies, esmene la falta o acompanye els documents preceptius, amb indicació que, si així no ho fa, es considerarà que ha desistit de la seua petició amb resolució prèvia d'arxiu que haurà de ser dictada en els termes que preveu l'article 42 de la mateixa norma.
Sexta. Criteris d'avaluació de les sol·licituds
1. La subvenció s'atorgarà de conformitat amb els principis d'objectivitat, igualtat, no discriminació, concurrència i publicitat, i es garantirà la transparència del procediment de concessió, d'acord amb la legislació bàsica estatal en matèria de subvencions. En tot cas, es valorarà el benefici social, la transparència i la qualitat dels servicis de les entitats locals sol·licitants.
2. Per a la valoració dels projectes i distribució de la dotació pressupostària de la present orde, se seguirà el procediment de concurrència competitiva prevista en l'article 22 de la Llei 38/2003 General de Subvencions i es tindrà en compte que el projecte (entenent per projecte el conjunt d'activitats que es presenten, estiguen o no relacionades entre elles) presentat per cada entitat s'ajuste al màxim als criteris que s'indiquen a continuació.
3. Les entitats locals sol·licitants hauran d'obtindre en la valoració un mínim de 50 punts per a rebre subvenció en la present convocatòria.
MODALITAT 1: BÚSTIA CIUTADANA
A) Planificació de la gestió de la bústia. Es valoraran fins a 45 punts els apartats següents:
1) La població del municipi/mancomunitat, fins a 10 punts.
2) L'establiment de terminis màxims de resposta, fins a 15 punts.
3) Percentatge de preguntes contestades, fins a 15 punts.
4) L'adhesió a la carta de bones pràctiques, fins a 5 punts.
B) Estratègies de comunicació per a la difusió de la bústia. Es valoraran fins a 35 punts els següents apartats.
1) Activitats de difusió dins de l'entitat local de l'establiment de la bústia i les seues utilitats. Fins a 15 punts.
2) Activitats de difusió de la Bústia Ciutadana entre la població. Fins a 20 punts.
C) Equilibri pressupostari. Es valorarà fins a un màxim de 20 punts. Per a això es tindrà en compte l'adequació del pressupost presentat per l'entitat a les activitats plantejades en el projecte.
MODALITAT 2: MECANISMES I ÒRGANS DE PARTICIPACIÓ CIUTADANA
A) Actuacions i mecanismes per al foment de la participació ciutadana. Es valorarà fins a 45 punts. Es considerarà la programació i la gestió del procés participatiu del municipi sobre el qual es realitzaran les activitats de difusió, fins a 30 punts, així com la població a què va dirigida, fins a 15 punts.
B) Estratègies de comunicació per a la difusió de l'experiència participativa. Es valorarà fins a un màxim de 25 punts.
C) Equilibri pressupostari. Es valorarà fins a un màxim de 20 punts. Per a això es tindrà en compte l'adequació del pressupost presentat per l'entitat a les activitats plantejades en el projecte.
D) Implicació amb els principis de bones pràctiques. Es valorarà fins a un màxim de 10 punts. Seran objecte de valoració en este apartat:
1. L'adhesió a la Carta de Bones Pràctiques en l'Administració autonòmica i local, fins a 5 punts.
2. Les accions, entre el seu teixit associatiu, que duga a terme l'entitat local de foment dels principis de responsabilitat social, com poden ser l'enfocament de gènere, mediambiental, de respecte als drets humans i foment d'activitats de voluntariat, fins a 5 punts.
Sèptima. Resolució
1. L'òrgan instructor del procediment és la Direcció General de Participació Ciutadana, i es delega la competència per a dictar la resolució de concessió de les subvencions en la persona titular de la Direcció General de Participació Ciutadana, a proposta d'una comissió avaluadora integrada per dos vocals designats per esta i per la persona titular del Servici de Xarxes Socials d'Atenció Ciutadana i Governança de la Conselleria de Presidència i Agricultura, Pesca, Alimentació i Aigua, que la presidirà.
La comissió avaluadora se sotmetrà, quant al seu règim de funcionament, al que per als òrgans col·legiats disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
La comissió, després de la valoració de les sol·licituds admeses, elaborarà una proposta de resolució provisional en què es concrete el resultat de l'avaluació tenint en compte els criteris de concessió i les disponibilitats pressupostàries. En este informe s'indicaran les entitats sol·licitants per a les quals es proposa la concessió, les actuacions a subvencionar i la quantia de la subvenció a concedir.
2. Quan l'import de la subvenció de la proposta de resolució provisional siga inferior al que consta en la sol·licitud presentada es podrà instar el beneficiari perquè reformule la sol·licitud per a ajustar els compromisos i les condicions a la subvenció atorgada de conformitat amb l'article 27 de la Llei General de Subvencions. Si no la reformula, l'entitat haurà de justificar pel total del projecte presentat. La proposta de resolució provisional es notificarà als interessats, i els donarà un termini de deu dies hàbils per a la reformulació.
3. Una vegada que la sol·licitud meresca la conformitat de la Comissió, la proposta de resolució definitiva serà elevada a la persona titular de la Direcció General de Participació Ciutadana, qui dictarà una resolució que fixarà expressament la quantia de la subvenció concedida i les activitats que cal justificar. Esta resolució posarà fi a la via administrativa i serà susceptible de recurs.
El termini màxim per a resoldre i notificar les sol·licituds serà el de sis mesos comptats a partir de l'endemà de la publicació de la present convocatòria en el Diari Oficial de la Comunitat Valenciana, transcorregut el qual sense que haja recaigut una resolució expressa, podran entendre's aquelles desestimades, de conformitat amb l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat.
La resolució per la qual es concedisquen o deneguen les subvencions es publicarà en el Diari Oficial de la Comunitat Valenciana i en el tauler d'anuncis de la Conselleria de Presidència i Agricultura, Pesca, Alimentació i Aigua, d'acord amb l'article 59.6 apartat b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú
4. Tota alteració de les condicions tingudes en compte per a la concessió de la subvenció, l'absència d'informació sobre l'entitat sol·licitant i en tot cas l'obtenció concurrent de subvencions atorgades per altres administracions o ens públics o privats, podrà donar lloc a la modificació de la resolució de concessió.
L'eficàcia de la concessió de la subvenció quedarà supeditada al compliment dels termes i condicions de la concessió.
Octava. Quantia de les subvencions
La quantia de les subvencions que podrà arribar fins al 100 % del projecte presentat o reformulat serà determinada en el procés de selecció tenint en compte la disponibilitat pressupostària i els criteris establits en la base sexta.
L'import de la subvenció per beneficiari no podrà excedir per a tot el projecte de 4.000 euros.
L'import de les subvencions regulades en esta convocatòria en cap cas podrà superar el cost de l'activitat a desenrotllar pel beneficiari.
Novena. Forma de pagament
El pagament s'efectuarà contra la justificació de la subvenció per part de les entitats beneficiàries, de conformitat amb el que disposa el Text Refós de la Llei d'Hisenda Pública de la Generalitat.
Deu. Justificació de la subvenció
1. Per a efectuar el pagament les entitats beneficiàries de la subvenció hauran d'ajustar-se als requisits i formes d'acreditació establits en els articles 30 i 31 de la Llei 38/2003, de 17 de novembre, Generals de Subvencions i, en tot cas, hauran de presentar la documentació següent:
- Certificat de justificació de gastos (annex V, apartat A-2).
- Relació detallada dels gastos ocasionats pel projecte objecte de subvenció, amb identificació del creditor i del concepte de gasto, import, data d'emissió i relació amb les activitats i objectius del projecte.
- Informe de la Intervenció municipal acreditatiu dels gastos per a la realització de l'activitat junt amb les còpies compulsades corresponents als dits gastos i la documentació acreditativa del seu pagament.
- Memòria tècnica detallada de les activitats realitzades i que han sigut subvencionades, que haurà d'incloure en ambdós modalitats els apartats següents:
· Descripció de les activitats realitzades i els resultats obtinguts, detallant els mitjans empleats, les dates de realització, nombre d'hores, nombre de participants, materials utilitzats, persona o persones responsables i resum de com s'ha dut a terme cada activitat.
· Aportació de material utilitzat (cartells, tríptics, fotografies, circulars, convocatòries, temaris, llistats d'assistents, material utilitzat per a l'avaluació i resultats d'esta) en les activitats realitzades.
2. La justificació anirà dirigida a la Direcció General de Participació Ciutadana (c/ En Bou 9-11. 46628 València), i haurà de presentar-se abans del 30 d'octubre de 2013 inclusivament a l'efecte de poder lliurar-se les quantitats corresponents. També podrà presentar-se en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Onze. Obligacions dels beneficiaris
Les entitats beneficiàries de la subvenció hauran de complir les obligacions següents:
a) Realitzar l'activitat que fonamenta la concessió de la subvenció, i executar el projecte objecte de subvenció en l'exercici 2013.
b) Acreditar davant de l'entitat concedent la realització de l'activitat, així com el compliment dels requisits i les condicions que determinen la concessió o gaudi de la subvenció.
c) Conservar els documents justificatius de l'aplicació dels fons rebuts inclosos els documents electrònics, mentres puguen ser objecte de les actuacions de comprovació i control.
d) Sotmetre's a les actuacions de comprovació i control financer que corresponen a la Intervenció General en relació amb la subvenció concedida, així com a les actuacions de comprovació que haja d'efectuar la Conselleria de Presidència i Agricultura, Pesca, Alimentació i Aigua en relació amb l'objecte i el destí de la subvenció concedida.
e) Comunicar a la Conselleria de Presidència i Agricultura, Pesca, Alimentació i Aigua, a través de la Direcció General de Participació Ciutadana, l'obtenció d'altres subvencions, ajudes, ingressos o recursos procedents de qualssevol administracions o ens públics o privats i concedits per a la mateixa finalitat prevista en la present convocatòria. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
f) Justificar davant de la Direcció General de Participació Ciutadana la subvenció en els termes i terminis previstos en les presents bases.
g) Donar a conéixer de manera inequívoca que es tracta d'una acció subvencionada per la Generalitat a través de la Conselleria de Presidència i Agricultura, Pesca, Alimentació i Aigua. A este efecte hauran d'incorporar en tot el material imprés que es derive de les activitats objecte de la present orde el logotip de la Conselleria de Presidència i Agricultura. Pesca, Alimentació i Aigua, que serà facilitat a les entitats beneficiàries per la Direcció General de Participació Ciutadana.
h) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions i en la base dotzena de la present orde.
k) Aquelles altres obligacions que establix l'article 14 de la Llei 38/2003, General de Subvencions.
La presentació extemporània de la justificació donarà lloc a la incoació d'un procediment de minoració de la subvenció per l'import no justificat.
Dotze. Minoració i reintegrament de la subvenció
1. En els casos previstos en l'article 37 de la Llei General de Subvencions, els beneficiaris hauran de reintegrar la totalitat o una part de la quantitat percebuda més els corresponents interessos de demora.
En estos casos es procedirà a la incoació de l'oportú expedient que, amb audiència prèvia de l'interessat, serà resolt per la persona titular de la Direcció General de Participació Ciutadana.
2. El falsejament o l'ocultació de dades i documents, ja que afecten substancialment la concessió i lliurament de fons públics, donarà lloc a l'exigència de responsabilitats tant en l'orde administratiu com en el jurisdiccional competent.
3. La Conselleria de Presidència i Agricultura, Pesca, Alimentació i Aigua es reserva el dret a realitzar les inspeccions tècniques i administratives que es consideren necessàries a fi de conformar la correcta execució de l'actuació subvencionada.
ANNEX III
Subvencions destinades al foment de l'associacionisme veïnal
BASES DE LA CONVOCATÒRIA
Primera. Objecte
Les presents bases tenen com a objecte regular la concessió de subvencions a confederacions, federacions i associacions veïnals de la Comunitat Valenciana per a:
- Dissenyar i executar accions participatives, generadores de formació i d'un increment de l'ocupació.
- Fomentar l'associacionisme com a forma de coordinació per a la defensa dels drets dels ciutadans i ciutadanes a través d'entitats veïnals.
- Ajudar a estructurar els canals de relació interna i externa de les entitats, millorant la seua capacitat per a desenrotllar el seu projecte associatiu i les activitats derivades.
- Millorar la democràcia interna i la participació dels associats i associades en el dia a dia de l'entitat.
- Permetre una major relació de les entitats veïnals amb el seu entorn, i facilitar la integració social, la formació i l'autoocupació.
- Fomentar la cooperació interassociativa o el treball en xarxa amb altres entitats per a aconseguir interessos comuns i l'optimització de recursos, mitjans i informació.
- Fomentar la coresponsabilitat entre les entitats i l'Administració en el finançament dels projectes.
Segona. Beneficiàries
1. Entitats que hi poden concórrer.
Poden concórrer a la convocatòria que regulen estes bases les confederacions, federacions i associacions veïnals, de la Comunitat Valenciana que complisquen, a més dels requisits establits en les bases de la present convocatòria, els següents:
a) Que en els seus estatuts quede arreplegat expressament el seu caràcter d'entitat veïnal i que, en el cas de les associacions, actuen de forma contínua en l'àmbit del seu barri.
b) Estar inscrites en el Registre de Participació Ciutadana de la Comunitat Valenciana amb anterioritat a l'1 de gener de 2013.
c) Estar inscrites en el Registre Nacional d'Associacions o en el Registre Autonòmic d'Associacions de la Comunitat Valenciana o en aquells registres especials establits per la normativa vigent.
d) No estar incurses en les prohibicions que, per a obtindre la condició de beneficiaris de subvencions, que establix l'article 13 de la Llei 38/2003, de 17 de novembre, General de Subvencions.
e) Estar adaptades, a l'àmbit d'aplicació de la Llei Orgànica 1/2002, de 22 de març, reguladora del dret d'associació.
2. Entitats excloses:
a) No poden concórrer a la convocatòria que regulen estes bases, les associacions i federacions integrades en una federació o confederació que haguera sol·licitat subvenció en la present convocatòria per al mateix projecte presentat per la seua federació o confederació, o que siga un projecte finançat per estes últimes.
b) Tampoc podran beneficiar-se d'estes subvencions aquelles associacions, federacions i confederacions que tinguen subscrit conveni de col·laboració amb la Direcció General de Participació Ciutadana, per a finançar el mateix projecte.
Tercera. Finançament, actuacions i gastos subvencionables i no subvencionables
1. L'import d'estes subvencions serà finançat a càrrec de la línia de subvenció T4053000, del capítol IV de l'aplicació pressupostària 96.42.92.752.48.18, del pressupost de gastos de la Conselleria de Presidència i Agricultura, Pesca, Alimentació i Aigua per a l'exercici 2013 amb una quantitat màxima de 65.400 euros.
2. Actuacions i gastos subvencionables. Cada entitat sol·licitant presentarà un únic projecte, de manera individual o conjunta amb altres entitats, que incloga accions i activitats que promoguen la participació ciutadana, amb especial incidència en la problemàtica formativa i laboral, com ara:
- Cursos de formació, seminaris, jornades, congressos o altres accions anàlogues en matèria de participació ciutadana, de noves tecnologies així com sobre tècniques de busca d'ocupació, foment de la inserció laboral i l'empreniment empresarial.
- Accions d'assessorament als ciutadans del barri i realització d'estudis, materials informatius, de difusió, divulgatius, etc., com guies, butlletins, treballs o estudis d'investigació social en el seu àmbit territorial, relacionats amb les activitats esmentades.
- Accions que fomenten l'accés i l'ús de les Tecnologies d'Informació i Comunicació entre la població en risc d'exclusió digital.
Es consideraran gastos subvencionables aquells que de manera indubtable responguen a la naturalesa de l'activitat subvencionada, resulten necessaris i es realitzen i paguen en el termini establit per les bases reguladores de la subvenció.
A estos efectes seran subvencionables els gastos corrents i de personal que duga a terme l'entitat, necessaris per a la realització del projecte presentat. Entre estos gastos es poden incloure les nòmines del personal de la mateixa entitat, imputables a la realització del projecte, així com servicis exteriors, lloguer d'immobles, subministraments necessaris per a l'execució i difusió i material fungible d'oficina, amb els límits indicats en la base octava d'este annex III. En qualsevol cas hauran de complir els requisits de l'article 31 de la Llei 38/2003, de 17 de novembre, General de Subvencions.
Les entitats sol·licitants podran executar els projectes a partir de l'1 de gener de 2013, fins a la data de justificació, sense esperar que la concessió de les subvencions es produïsca i sense que això prejutge la decisió que finalment s'adopte.
3. Actuacions i gastos no subvencionables. Queden expressament excloses d'esta convocatòria les activitats recreatives (esportives, culturals, festives, gastronòmiques). Quan un projecte continga activitats recreatives com a complement de la seua realització, el seu cost no podrà excedir del percentatge arreplegat en la base octava.
Ja que l'elaboració i presentació del projecte i les seues activitats de manera conjunta per part de diverses entitats veïnals és un criteri de valoració, no serà subvencionable la realització de projectes iguals presentats per entitats ciutadanes diferents.
Així mateix no seran objecte de subvenció els gastos financers, els d'adquisició de béns inventariables i els impostos excepte els corresponents al pagament de les factures que ocasione l'activitat en els termes indicats en les bases.
Quarta. formalització de sol·licituds i termini de presentació
1. La sol·licitud es presentarà en el termini de 15 dies hàbils, comptats des de l'endemà de la publicació de la convocatòria en el Diari Oficial de la Comunitat Valenciana, i es dirigirà a la Direcció General de Participació Ciutadana de la Conselleria de Presidència i Agricultura, Pesca, Alimentació i Aigua (c/ En Bou, 9-11, València, 46155). També podrà presentar-se en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
La sol·licitud també podrà presentar-se per via telemàtica en el Portal de la Generalitat accedint als apartats «Administració En línia»-«Guia Prop». Les entitats que opten per esta modalitat hauran de disposar del certificat digital de l'entitat o del representant legal expedit per l'Agència de Certificació de la Comunitat Valenciana ACCV accedint a .
2. No podran obtindre la condició de beneficiari les entitats en què concórrega alguna de les circumstàncies previstes en els apartats segon i tercer de l'article 13 de la Llei 38/2003, de 17 de novembre, General de Subvencions. A este efecte, l'entitat sol·licitant ha d'estar al corrent del compliment de les obligacions tributàries i amb la Seguretat Social previstes en els articles 18 i 19 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, circumstància que ha d'acreditar presentant els corresponents certificats emesos per l'Agència Estatal d'Administració Tributària, la Conselleria d'Hisenda i Administració Pública i la Tresoreria de la Seguretat Social, expressius d'estar al corrent en el compliment de les obligacions fiscals i amb la Seguretat Social, o bé autoritzant a l'òrgan que tramita el procediment perquè puga accedir a les dades que es troben en les diferents administracions.
Així mateix, estaran exemptes de presentar estos certificats aquelles entitats que sol·liciten ajudes inferiors a 1.803,04 euros.
La justificació de les entitats de no estar incurses en les prohibicions per a obtindre la condició de beneficiari, contingudes en els apartats segon i tercer de l'article 13 de la Llei 38/2003, de 17 de novembre, General de Subvencions, es realitzarà per mitjà de la forma legalment o reglamentàriament establida.
3. La sol·licitud (annex V, apartat B-3-i) formalitzada en tots els seus apartats i firmada pel representant legal degudament autoritzat, anirà acompanyada dels documents següents:
a) Projecte presentat segons el model normalitzat (annex V, apartat B-3-ii). Les dades no omplits en este formulari no podran ser tinguts en compte als efectes de la seua valoració.
b) Memòria descriptiva de les activitats i projectes duts a terme per l'entitat durant l'exercici 2012.
c) Model normalitzat de compromís de treball en xarxa, en el cas que el projecte presentat es realitze en col·laboració amb una altra o altres entitats veïnals. (annex V, apartat B-3-iii).
d) Si el compte bancari no estiguera donat d'alta en la Generalitat, o cal modificar les seues dades, haurà d'aportar-se, d'acord amb el que establix l'Orde 18/2011, de 17 de juny, de la Conselleria d'Economia, Hisenda i Ocupació, per la qual es regula la comprovació i el procediment de registre de comptes bancaris de les persones físiques i jurídiques que es relacionen econòmicament amb l'administració de la Generalitat, la documentació següent:
- Model de domiciliació bancària (annex V, apartat A-1), firmat pel representant de l'entitat beneficiària juntament amb els documents vàlids en dret que deixen constància fidedigna de la seua representació.
- Acreditació de la titularitat del compte bancari, així com de l'IBAN, que s'assenyale en el model de domiciliació bancària.
e) Declaració responsable de no incórrer en les prohibicions que per a obtindre la condició de beneficiaris de subvencions, establix l'article 13 de la Llei 38/2003, de 17 de novembre, General de subvencions i de no ser deutor de la Generalitat per reintegrament de subvencions (annex V, apartat B-3-iv).
f) En el cas de federacions i confederacions hauran de presentar una llista actualitzada de les associacions federades i/o confederades.
Quinta. Esmena
D'acord amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si la sol·licitud no té els requisits i documents que s'assenyalen en esta base es requerirà l'interessat perquè, en un termini de 10 dies hàbils, esmene la falta o acompanye els documents preceptius, amb indicació que, si així no ho fa, es considerarà que ha desistit de la seua petició prèvia resolució d'arxiu d'expedient, que haurà de ser dictada en els termes que preveu l'article 42 de la dita norma.
Sexta. Criteris per a la concessió
1. La subvenció s'atorgarà de conformitat amb els principis d'objectivitat, igualtat, no discriminació, concurrència i publicitat, i es garantirà la transparència del procediment de concessió, d'acord amb la legislació bàsica estatal en matèria de subvencions. En tot cas, es valorarà la qualitat, la transparència, el benefici social dels servicis de les entitats veïnals sol·licitants, i la promoció de la inclusió dels principis de responsabilitat social en les seues declaracions, acords i reglaments.
2. Per a la distribució de la dotació pressupostària de les presents bases se seguirà el procediment de concurrència competitiva prevista en l'article 22 de la Llei 38/2003, General de Subvencions. Es tindrà en compte que el projecte presentat per cada entitat, entenent per projecte el conjunt de les activitats que es presenten estiguen o no relacionades entre elles, s'ajuste al màxim a les bases de la convocatòria, en especial la base tercera punt segon i als criteris que s'indiquen a continuació:
A) Qualitat global de l'actuació i capacitat de les confederacions, federacions i associacions veïnals per a desenrotllar; es valorarà fins a un màxim de 60 punts, distribuïts de la manera següent:
1. Qualitat general del projecte, fins a un màxim de 20 punts. Es tindrà en compte, entre altres aspectes, els punts següents:
a) Les accions dirigides a la formació, el foment de la inserció laboral i l'empreniment empresarial, així com aquelles iniciatives orientades a l'ajuda als col·lectius amb més dificultats, fins a 6 punts.
b) Les accions de foment dels principis de responsabilitat social, i especialment les iniciatives de promoció del voluntariat, així com aquelles altres relacionades amb l'enfocament de gènere i l'enfocament mediambiental, fins a 2 punts.
c) La realització d'un estudi que justifique la necessitat del projecte i que s'adjuntarà a la memòria, fins a 4 punts.
d) Foment/implantació de l'ús de les TIC (Tecnologies de la Informació i el Coneixement), fins a 4 punts.
e) Foment de la sensibilització respecte al consum responsable, fins a 1 punts.
f) Caràcter innovador del projecte, fins a 3 punts.
2. La seua contribució a la millora del funcionament intern. Fins a 9 punts. Els extrems a tindre en compte seran:
a) Les accions dutes a terme per la junta directiva per a afavorir i incrementar la transparència en la gestió, fins a 2 punts
b) Les actuacions realitzades per la junta directiva a fi de promoure la participació directa de les persones associades que no formen part d'esta junta en l'execució de l'activitat/projecte, fins a 2 punts.
c) La captació d'altres recursos econòmics o d'una altra naturalesa - locals, mobiliari, equipament informàtic, etc. - per a dur a terme el projecte, fins a 2 punts.
d) La participació dels seus membres en activitats formatives encaminades a la millora de la gestió general de l'entitat o dels projectes que l'entitat promoga, per mitjà de la realització d'assemblees, reunions, etc, fins a un punt.
e) La idoneïtat de l'acció/projecte en el context dels plantejaments estratègics de l'entitat o associació, fins a un punt.
f) La inclusió en les seues declaracions, acords i reglaments de principis generals de responsabilitat social més enllà dels propis dels seus fins específics, fins a un punt.
3. El seu impacte en l'enfortiment del teixit associatiu. Fins a 7 punts. Es consideraran els apartats següents:
a) La rellevància social del projecte i la incidència de les seues activitats en el seu entorn, fins a 4 punts.
b) La col·laboració interassociativa o el treball en xarxa, fins a un punt.
c) Foment del coneixement de recursos associatius, fins a un punt.
d) Captació de noves persones associades i col·laboracions de voluntaris, especialment jóvens, estudiants, desocupats, majors de 50 anys, immigrants, ames de casa etc, fins a un punt.
4. Acostament de la ciutadania a l'Administració. Fins a 8 punts. Es tindran en compte els apartats següents:
a) Foment de la interacció directa amb l'administració, fins a 3 punts.
b) Foment del coneixement dels recursos disponibles, fins a 3 punts.
c) Foment del coneixement dels drets de ciutadania, fins a 2 punts.
5. Repercussió social de l'activitat. Fins a 8 punts. Per a això es valoraran els aspectes següents:
a) Adequació de les activitats/projecte a les necessitats reals existents en el barri o col·lectiu a què es dirigix l'activitat, fins a 3 punts.
b) Projectes que es realitzen amb la finalitat d'integrar socialment barris o zones desfavorides, fins a 3 punts.
c) Nombre de persones beneficiàries del projecte, fins a 2 punts.
6. Qualitat de les activitats programades i executades durant 2012. Fins a 8 punts.
B) Equilibri pressupostari, es valorarà fins a 40 punts:
1. L'adequació del pressupost sol·licitat per l'entitat a les activitats plantejades i al nombre de persones beneficiàries del projecte. Es valorarà la coherència del tipus de gasto amb les activitats proposades i la quantitat pressupostada total. Fins a 15 punts.
2. L'aportació per part de l'entitat d'un percentatge del pressupost del projecte presentat. Fins a 10 punts.
3. L'adequació del pressupost sol·licitat en relació amb l'àmbit geogràfic de l'entitat (local, provincial, autonòmic); número d'associats / nombre d'associacions i cost del projecte en relació amb el nombre d'associats/associacions. Fins a 15 punts.
Les entitats sol·licitants hauran d'obtindre en la valoració un mínim de 50 punts per a poder percebre subvenció en la present convocatòria.
Sèptima. Resolució
1. L'òrgan instructor del procediment és la Direcció General de Participació Ciutadana, i es delega la competència per a dictar la resolució de concessió de les subvencions en la persona titular de la Direcció General de Participació Ciutadana, a proposta d'una comissió avaluadora integrada per dos vocals designats per esta i per la persona titular del Servici de Xarxes Socials d'Atenció Ciutadana i Governança de la Conselleria de Presidència i Agricultura, Pesca, Alimentació i Aigua, que la presidirà.
La comissió avaluadora se sotmetrà, quant al seu règim de funcionament, al que per als òrgans col·legiats disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
La comissió, després de la valoració de les sol·licituds admeses, elaborarà una proposta de resolució provisional en què es concrete el resultat de l'avaluació tenint en compte els criteris de concessió i les disponibilitats pressupostàries. En este informe s'indicaran les entitats sol·licitants per a les quals es proposa la concessió, les actuacions a subvencionar i la quantia de la subvenció a concedir.
2. Quan l'import de la subvenció de la proposta de resolució provisional siga inferior al que consta en la sol·licitud presentada es podrà instar el beneficiari perquè reformule la sol·licitud per a ajustar els compromisos i les condicions a la subvenció atorgada de conformitat amb l'article 27 de la Llei General de Subvencions. Si no la reformula, l'entitat haurà de justificar pel total del projecte presentat. La proposta de resolució provisional es notificarà als interessats, i els donarà un termini de deu dies hàbils per a la reformulació.
3. Una vegada que la sol·licitud meresca la conformitat de la comissió, la proposta de resolució definitiva serà elevada a la persona titular de la Direcció General de Participació Ciutadana, la qual dictarà una resolució que fixarà expressament la quantia de la subvenció concedida i les activitats que cal justificar.
El termini màxim per a resoldre i notificar les sol·licituds serà el de sis mesos comptats a partir de l'endemà al de la publicació de la present convocatòria en el Diari Oficial de la Comunitat Valenciana, transcorregut el qual sense que haja recaigut una resolució expressa, podran entendre's aquelles desestimades, de conformitat amb l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat.
La resolució per la qual es concedisquen o deneguen les subvencions es publicarà en el Diari Oficial de la Comunitat Valenciana i en el tauler d'anuncis de la Conselleria de Presidència i Agricultura, Pesca, Alimentació i Aigua, d'acord amb l'article 59.6 apartat b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. Tota alteració de les condicions tingudes en compte per a la concessió de la subvenció, l'absència d'informació sobre l'entitat sol·licitant i en tot cas l'obtenció concurrent de subvencions atorgades per altres administracions o ens públics o privats, podrà donar lloc a la modificació de la resolució de concessió.
L'eficàcia de la concessió de la subvenció quedarà supeditada al compliment dels termes i condicions de la concessió.
Octava. Quantia de les subvencions
La quantia de les subvencions serà determinada en el procés de selecció tenint en compte les disponibilitats pressupostàries i els criteris de selecció establits en la base sexta. La comissió a la vista dels expedients determinarà una distribució econòmica diferenciada, destinant el 60 % a les confederacions i federacions veïnals i el 40 % a les associacions veïnals.
No obstant això, una mateixa entitat no podrà obtindre una subvenció la quantia de la qual siga superior als màxims següents:
- Per al cas de confederacions i federacions: 15.000 euros
- Per al cas d'associacions: 4.000 euros.
Podrà subvencionar-se a cada entitat del total concedit fins a un màxim del 50 % per a gastos de nòmines de personal de la mateixa entitat, fins a un 75 % per als gastos derivats de la implantació i l'ús de noves tecnologies i fins a un màxim d'un 5 % per als gastos complementaris arreplegats en la base tercera punt tres.
L'import de les subvencions regulades en esta convocatòria en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques, o d'altres ens públics o privats, supere el cost de l'activitat a desenrotllar pel beneficiari.
Novena. Forma de pagament
El pagament s'efectuarà una vegada realitzada la justificació de la subvenció per part de l'entitat beneficiària, de conformitat amb el que disposa el Text Refós de la Llei d'Hisenda Pública de la Generalitat, aprovat per decret legislatiu de 26 de juny de 1991, del Consell de La Generalitat.
Deu. Justificació de la subvenció
1. Per a efectuar el pagament, els beneficiaris de la subvenció s'hauran d'ajustar als requisits i formes d'acreditació establit en els articles 30 i 31 de la Llei 38/2003, de 17 de novembre, General de Subvencions i en tot cas hauran de presentar la documentació següent:
- Certificat de justificació del gasto (annex V, apartat A-2).
- Relació detallada dels gastos ocasionats pel projecte objecte de subvenció, amb identificació del creditor i del concepte de gasto, import, data d'emissió i relació amb les activitats i objectius del projecte.
- Factures originals relatives als gastos realitzats, així com la documentació acreditativa del seu pagament. Les factures hauran de complir els requisits establits en el Reial Decret 1619/2012, de 30 de novembre, pel que aprova el Reglament pel qual es regulen les obligacions de facturació (BOE 289, 1.12.2012). Només s'admetrà el pagament en metàl·lic en factures o documents justificatius del gasto de quantia inferior a 600 euros, amb un màxim de 2.500 euros per expedient. Les entitats que hagen realitzat el projecte en xarxa hauran de justificar les aportacions realitzades a la resta d'entitats participants en el projecte en relació a la subvenció concedida.
- Memòria tècnica detallada de les activitats realitzades i que han sigut subvencionades que haurà de ser desenrotllada segons els epígrafs següents:
A) Dades de l'entitat sol·licitant: nom i NIF.
B) Títol del projecte.
C) Treball en xarxa: entitats participants, àrees de responsabilitat, pressupost assignat.
D) Activitats realitzades, detallant: nom, dates de realització, lloc, horari, nombre d'hores, nombre de participants, materials utilitzats, persona responsable, descripció de com s'ha dut a terme.
E) Difusió del projecte: descripció del pla de difusió detallant les dates de realització i les accions utilitzades.
F) Avaluació del projecte:
- Descripció dels resultats obtinguts.
- Descripció de la relació entre els resultats obtinguts i les necessitats prèvies.
- Anàlisi del grau de compliment dels objectius plantejats.
- Descripció de la incidència dels resultats sobre el foment de la participació ciutadana.
- Aplicació dels resultats per a la posada en marxa de futurs projectes o la millora en la gestió d'estos.
G) Aportació del material gràfic (fullets, cartells, tríptics), fotografies de les activitats material utilitzat en l'avaluació (qüestionaris, informes de resultats), llistat d'assistents i altres que es consideren oportuns.
En la justificació de les retribucions de personal laboral contractat, junt amb els corresponents fulls de salaris, s'hauran d'adjuntar els preceptius documents de cotització a la Seguretat Social.
2. La justificació anirà dirigida a la Direcció General de Participació Ciutadana (C/ En Bou 9-11. 46766 València), i haurà de presentar-se abans del 30 d'octubre de 2013 inclusivament a l'efecte de poder lliurar-se les quantitats corresponents. També podrà presentar-se en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Onze. Obligacions dels beneficiaris
Les entitats beneficiàries de la subvenció hauran de complir les obligacions següents:
a) L'activitat que fonamenta la concessió de la subvenció ha d'estar executada i realitzat el seu pagament abans de la finalització del termini de justificació.
b) Acreditar davant de l'entitat concedent la realització de l'activitat, així com el compliment dels requisits i condicions que determinen la concessió o gaudi de la subvenció.
c) Conservar els documents justificatius de l'aplicació dels fons rebuts inclosos els documents electrònics, mentres puguen ser objecte de les actuacions de comprovació i control.
d) Sotmetre's a les actuacions de comprovació i control financer que corresponen a la Intervenció General en relació amb la subvenció concedida, així com a les actuacions de comprovació que haja d'efectuar la Conselleria de Presidència i Agricultura, Pesca, Alimentació i Aigua en relació amb l'objecte i el destí de la subvenció concedida.
e) Comunicar a la Conselleria de Presidència i Agricultura, Pesca, Alimentació i Aigua, a través de la Direcció General de Participació Ciutadana, l'obtenció d'altres subvencions, ajudes, ingressos o recursos procedents de qualssevol administracions o ens públics o privats i concedits per a la mateixa finalitat prevista en la present convocatòria. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
f) Justificar davant de la Direcció General de Participació Ciutadana la subvenció en els termes i terminis previstos en les presents bases.
g) Donar a conéixer de manera inequívoca que es tracta d'una acció subvencionada per la Generalitat a través de la Conselleria de Presidència i Agricultura, Pesca, Alimentació i Aigua. A este efecte hauran d'incorporar en tot el material imprés que es derive de les activitats objecte de la present orde el logotip de la Conselleria de Presidència i Agricultura. Pesca, Alimentació i Aigua, que serà facilitat a les entitats beneficiàries per la Direcció General de Participació Ciutadana.
h) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions, i en la base dotzena de la present orde.
i) Trobar-se al corrent en el compliment de les seues obligacions tributàries i davant de la Seguretat Social, este aspecte s'ha d'acreditar abans que es dicte la proposta de resolució de concessió de la present convocatòria, així com en els processos de justificació de l'ajuda concedida, en cas de no haver atorgat l'autorització a què fa referència l'apartat 3 de la base quarta de la present convocatòria.
j) Aquelles altres obligacions que establix l'article 14 de la Llei 38/2003, General de Subvencions.
La presentació extemporània de la justificació donarà lloc a la incoació d'un procediment de minoració de la subvenció per l'import no justificat.
Dotze. Minoració i reintegrament de la subvenció
1. En els casos previstos en l'article 37 de la Llei General de Subvencions, els beneficiaris hauran de reintegrar la totalitat o una part de la quantitat percebuda més els corresponents interessos de demora.
En estos casos es procedirà a la incoació de l'oportú expedient que, amb audiència prèvia de l'interessat, serà resolt per la persona titular de la Direcció General de Participació Ciutadana.
2. El falsejament o l'ocultació de dades i documents, ja que afecten substancialment la concessió i lliurament de fons públics, donarà lloc a l'exigència de responsabilitats tant en l'orde administratiu com en el jurisdiccional competent.
3. La Conselleria de Presidència i Agricultura, Pesca, Alimentació i Aigua es reserva el dret a realitzar les inspeccions tècniques i administratives que es consideren necessàries a fi de conformar la correcta execució de l'actuació subvencionada.
ANNEX IV
Subvencions destinades al foment de l'associacionisme
BASES DE LA CONVOCATÒRIA
Primera. Accions objecte de subvenció
Les presents bases tenen com a objecte regular la concessió de subvencions per a entitats ciutadanes per al desenrotllament de projectes de participació ciutadana dirigits al foment de l'associacionisme que permeten:
- Fomentar l'associacionisme com a forma d'integrar els ciutadans i les ciutadanes en la societat a través d'entitats representatives de diversos interessos generant una cultura de participació, directa i activa dels ciutadans.
- Afavorir la integració i la participació ciutadana dels sectors de la població amb més dificultats.
- Fomentar l'esperit emprenedor i la transparència i ètica en les organitzacions.
- Ajudar a la sensibilització de la població respecte al consum responsable, les accions de voluntariat, l'enfocament de gènere i l'enfocament mediambiental.
- Ajudar a estructurar els canals de relació interna i externa d'estes entitats, millorant la seua capacitat per a desenrotllar el seu projecte associatiu i les activitats derivades.
- Permetre una major relació de les entitats amb la societat afavorint l'increment de les accions participatives.
- Potenciar l'elaboració de projectes conjunts entre diverses associacions, destinats al foment de la inserció laboral i l'empreniment empresarial
- Fomentar la cooperació interassociativa o el treball en xarxa per a l'èxit d'interessos comuns.
- Fomentar la coresponsabilitat entre les entitats i l'Administració en el finançament dels projectes.
Segona. Beneficiaris de les subvencions
1. Entitats que hi poden concórrer:
Poden concórrer a la convocatòria que regulen estes bases les confederacions, federacions, associacions i fundacions de la Comunitat Valenciana o les que demostren activitat regular en esta Comunitat Autònoma, que complisquen, a més dels requisits establits en les bases de la present convocatòria, els següents:
- Estar inscrites en el Registre de Participació Ciutadana de la Comunitat Valenciana abans de l'1 de gener de 2013.
- Estar inscrites en el Registre Nacional d'Associacions o en el Registre Autonòmic d'Associacions de la Comunitat Valenciana o en aquells registres especials establits per la normativa vigent.
- No estar incurses en les prohibicions que, per a obtindre la condició de beneficiaris de subvencions, establix l'Article 13 de la Llei 38/2003, de 17 de novembre, General de Subvencions.
- Estar adaptades, en el cas d'associacions, federacions i confederacions, a l'àmbit d'aplicació de la Llei Orgànica 1/02 de 22 de març, reguladora del dret d'associació, i, en el cas de fundacions a la Llei 8/1998, de 9 de desembre, de Fundacions (per a fundacions de la Comunitat Valenciana) o a la Llei 50/2002, de 26 de desembre, de Fundacions (per a fundacions d'àmbit estatal).
2. Entitats excloses:
No poden concórrer a la convocatòria que regulen estes bases, les associacions o federacions integrades en una federació o confederació que haguera sol·licitat ajuda en la convocatòria que regulen les presents bases per al mateix projecte presentat per la seua federació o confederació. Així també queden excloses les entitats veïnals per existir una altra línia d'ajuda específica per a este col·lectiu en esta mateixa Direcció General de Participació Ciutadana.
Tercera. Actuacions subvencionables i no subvencionables
1. Actuacions subvencionables:
Cada entitat sol·licitant presentarà un sol projecte, de manera individual o conjunta amb altres entitats, que incloga accions i activitats que promoguen la participació ciutadana amb especial incidència en la problemàtica formativa i laboral, a través de la utilització del nombre més gran de ferramentes d'entre les següents: la formació, la difusió, la comunicació, la investigació social, l'ús de les noves tecnologies i altres instruments de conformitat amb el que preveu la base primera i la base sexta de la present orde.
A estos efectes seran subvencionables els gastos corrents i de personal, que duga a terme l'entitat, necessaris per a la realització del projecte presentat. Entre estos gastos es poden incloure les nòmines del personal de la mateixa entitat, imputables a la realització del projecte, així com servicis exteriors, lloguer d'immobles, subministraments necessaris per a l'execució i difusió del projecte presentat, i material fungible d'oficina, amb els límits indicats en la base novena. En qualsevol cas hauran de complir els requisits de l'article 31 de la Llei 38/2003, de 17 de novembre, General de Subvencions.
Els projectes que se subvencionen podran realitzar-se a partir de l'1 de gener de 2013, sense esperar que la concessió de subvencions es produïsca i sense que això prejutge la decisió que finalment s'adopte al llarg de l'any 2013, fins a la data de justificació.
2. Actuacions no subvencionables:
Queden expressament excloses les activitats recreatives (esportives, culturals, festives, gastronòmiques). Quan un projecte continga activitats recreatives com a complement de la seua realització, el seu cost no podrà excedir del percentatge arreplegat en la base novena.
Ja que l'elaboració i presentació del projecte i les seues activitats de manera conjunta per part de diverses entitats és un criteri de valoració, no serà subvencionable la realització de projectes iguals presentats per entitats ciutadanes diferents.
No seran objecte de subvenció els gastos financers, els d'adquisició de béns inventariables i els impostos, excepte els corresponents al pagament de les factures que ocasione l'activitat en els termes indicats en les bases.
Quarta. Finançament
L'import d'estes subvencions serà finançat a càrrec de la línia de subvenció T7310000, del capítol IV de l'aplicació pressupostària 95.93.25.689.69.05, del pressupost de gastos de la Conselleria de Presidència i Agricultura, Pesca, Alimentació i Aigua per a l'exercici 2013 amb una quantitat màxima de 105.836 euros.
Quinta. Presentació de sol·licituds i termini.
1. La sol·licitud, es presentarà en el termini de 15 dies hàbils, comptats des de l'endemà de la publicació de la convocatòria en el Diari Oficial de la Comunitat Valenciana, dirigida a la Direcció General de Participació Ciutadana de la Conselleria de Presidència i Agricultura, Pesca, Alimentació i Aigua (c/ En Bou 9-11, 46798-Valencia). També podrà presentar-se en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
La sol·licitud també podrà presentar-se per via telemàtica en el Portal de la Generalitat accedint als apartats «Administració En línia-Guia Prop». Per a això serà imprescindible disposar de certificat digital de l'entitat o del seu representant legal expedit per l'Agència de Tecnologia i Certificació Electrònica de la Comunitat Valenciana (www.accv.es).
2. No podran obtindre la condició de beneficiari les entitats en què concórrega alguna de les circumstàncies previstes en els apartats segon i tercer de l'article 13 de la Llei 38/2003, de 17 de novembre, General de Subvencions. A este efecte, l'entitat sol·licitant ha d'estar al corrent del compliment de les obligacions tributàries i amb la Seguretat Social previstes en els articles 18 i 19 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, circumstància que ha d'acreditar presentant els corresponents certificats emesos per l'Agència Estatal d'Administració Tributària, la Conselleria d'Hisenda i Administració Pública i la Tresoreria de la Seguretat Social, expressius d'estar al corrent en el compliment de les obligacions fiscals i amb la Seguretat Social, o bé autoritzant l'òrgan que tramita el procediment perquè puga accedir a les dades que es troben en les diferents administracions.
Així mateix, estaran exemptes de presentar estos certificats aquelles entitats que sol·liciten subvencions inferiors a 1.803,04 euros.
La justificació de les entitats de no estar incurses en les prohibicions per a obtindre la condició de beneficiari, contingudes en els apartats segon i tercer de l'article 13 de la Llei 38/2003, de 17 de novembre, General de Subvencions, es realitzarà per mitjà de la forma legal o reglamentàriament establida.
3. La sol·licitud (annex V, apartat B-4-i), formalitzada en tots els seus apartats i firmada pel representant legal degudament autoritzat, anirà acompanyada dels documents següents:
- Projecte presentat segons el model normalitzat (annex V, apartat B-4-ii). Les dades no omplits en este formulari no podran ser tinguts en compte als efectes de la seua valoració.
- Memòria descriptiva de les activitats i projectes duts a terme per l'entitat ciutadana durant l'exercici 2012.
- Model normalitzat de compromís de treball en xarxa, en el cas que el projecte presentat es realitze en col·laboració amb una altra o altres entitats ciutadanes. (annex V, apartat B-4-iii).
- Si el compte bancari no estiguera donat d'alta en la Generalitat, o cal modificar les seues dades, haurà d'aportar-se, d'acord amb el que establix l'Orde 18/2011, de 17 de juny, de la Conselleria d'Economia, Hisenda i Ocupació, per la qual es regula la comprovació i el procediment de registre de comptes bancaris de les persones físiques i jurídiques que es relacionen econòmicament amb l'administració de la Generalitat, la documentació següent:
- Model de domiciliació bancària (annex V, apartat A-1), firmat pel representant de l'entitat beneficiària juntament amb els documents vàlids en dret que deixen constància fidedigna de la seua representació.
- Acreditació de la titularitat del compte bancari, així com de l'IBAN, que s'assenyale en el model de domiciliació bancària.
- Les federacions i confederacions han de presentar llistat actualitzat d'associacions federades i/o confederades.
Sexta. Esmena
De conformitat amb el que disposa l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si la sol·licitud no té els requisits i documents que s'assenyalen en esta base es requerirà l'interessat perquè, en un termini de deu dies hàbils, esmene la falta o acompanye els documents preceptius, amb indicació que, si així no ho fa, es considerarà que ha desistit de la seua petició amb resolució prèvia d'arxiu d'expedient, que haurà de ser dictada en els termes que preveu l'article 42 de la dita norma.
Sèptima. Criteris d'avaluació de les sol·licituds.
1. La subvenció s'atorgarà de conformitat amb els principis d'objectivitat, igualtat, no discriminació, concurrència i publicitat, i es garantirà la transparència del procediment de concessió, d'acord amb la legislació bàsica estatal en matèria de subvencions. En tot cas, es valorarà la qualitat, la transparència i el benefici social dels servicis que les entitats ciutadanes sol·licitants presten a la comunitat, amb especial incidència en la problemàtica formativa i laboral, i la promoció de la inclusió dels principis de responsabilitat social en les seues declaracions, acords i reglaments.
2. Per a la distribució de la dotació pressupostària de les presents bases, se seguirà el procediment de concessió en règim de concurrència competitiva arreplegat en l'article 22 de la Llei 38/2003 General de Subvencions. Es tindrà en compte que el projecte presentat per cada entitat, entenent per projecte el conjunt de les activitats que es presenten estiguen o no relacionades entre elles, s'ajuste al màxim a les bases de la convocatòria, en especial a la base tercera punt 1, i als criteris que s'indiquen a continuació:
A) Qualitat global de l'actuació i capacitat de l'entitat o entitats per a desenrotllar; es valorarà fins a un màxim de 70 punts distribuïts en els apartats següents:
1. Qualitat general del projecte, es valorarà fins a 35 punts i tenint en compte:
a) Las accions dirigides al foment de la inserció laboral i l'empreniment empresarial, així com, aquelles iniciatives orientades a l'ajuda a col·lectius amb més dificultats, fins a 12 punts.
b) Las accions de foment dels principis de la responsabilitat social, i especialment les iniciatives de promoció del voluntariat, així com, aquelles altres relacionades amb l'enfocament de gènere i l'enfocament mediambiental, fins a 5 punts.
c) La realització d'un estudi que justifique la necessitat del projecte i que s'adjuntarà a la memòria, fins a 5 punts.
d) La previsió d'un pla d'avaluació del projecte, fins a 5 punts.
e) El nombre de ferramentes utilitzades de les assenyalades en la base tercera punt 1, fins a 4 punts.
f) El caràcter innovador, fins a 4 punts.
2. La seua contribució a la millora del funcionament intern de les associacions. Es valoraran fins a 10 punts els aspectes següents:
1- Les accions dutes a terme per la junta directiva per a afavorir i incrementar la transparència i la democràcia interna en la presa de decisions i en la gestió, fins a 2 punts.
2- La participació directa de les persones associades que no formen part de la dita junta en l'execució del projecte, fins a 2 punts.
3- La captació de persones associades, voluntariat i altres col·laboracions, fins a 2 punts.
4- La captació d'altres recursos humans i materials (locals, mobiliari, equipament informàtic?) per a dur a terme el projecte, fins a 1 punt.
5- La participació dels seus membres en activitats formatives encaminades a la millora de la gestió general de l'entitat o dels projectes que l'entitat promoga, fins a 1 punt.
6 - La realització d'un pla estratègic de l'entitat, fins a 1 punt.
7- La idoneïtat del projecte en el context del pla estratègic de l'entitat, fins a 1 punt.
3. El seu impacte en l'enfortiment del teixit associatiu. Es valorarà fins a 10 punts, tenint en compte els apartats que a continuació s'indiquen:
1- La rellevància social del projecte i la incidència de les seues activitats en el seu entorn, fins a 6 punts.
2- L'elaboració i presentació del projecte i les seues activitats de manera conjunta per part de diverses associacions (treball en xarxa), fins a 2 punts.
3- L'impuls de noves iniciatives associatives, fins a 2 punts.
4. Acostament de la ciutadania a l'Administració; es valoraran fins a 10 punts els apartats següents:
1- El foment de la comunicació entre la societat civil i l'Administració, fins a 3 punts.
2- El foment del coneixement dels recursos públics disponibles, fins a 3 punts.
3- El foment del coneixement dels drets de la ciutadania, fins a 2 punts.
4- El foment del coneixement de la governança, fins a 2 punts.
5. Memòria de les activitats i projectes duts a terme per l'entitat, l'any 2012. Fins a 5 punts.
B) Equilibri pressupostari. Es valorarà fins a un màxim de 30 punts tenint en compte:
1. La adequació del pressupost sol·licitat per l'entitat a les activitats plantejades i al nombre de persones beneficiàries del projecte. Fins a 15 punts.
2. La capacitat de l'entitat per a obtindre finançament per altres vies, tant públiques com privades. Fins a 10 punts.
3. La aportació per part de l'entitat d'un percentatge del pressupost del projecte presentat. Fins a 5 punts.
Les entitats sol·licitants hauran d'obtindre en la valoració un mínim de 50 punts per a percebre ajuda en la present convocatòria.
Octava. Resolució
1. La Direcció General de Participació Ciutadana podrà demanar del sol·licitant l'aportació addicional d'altres documents o dades complementàries que estime necessaris per a resoldre sobre la sol·licitud presentada.
2. L'òrgan instructor del procediment és la Direcció General de Participació Ciutadana, i es delega la competència per a dictar la resolució de concessió de les subvencions en la persona titular de la Direcció General de Participació Ciutadana, a proposta d'una comissió avaluadora integrada per dos vocals designats per esta i pel cap del Servici de Xarxes Socials d'Atenció Ciutadana i Governança de la Conselleria de Presidència i Agricultura, Pesca, Alimentació i Aigua, que la presidirà.
La Comissió avaluadora se sotmetrà, quant al seu règim de funcionament, al que per als òrgans col·legiats disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. El titular de la Direcció General de Participació Ciutadana, a proposta de la comissió avaluadora, podrà declarar deserta, totalment o parcialment, l'adjudicació de les subvencions convocades, i reservar-se la facultat d'interpretar el contingut de la present orde als efectes d'adjudicació de subvencions.
3. Quan l'import de la subvenció de la proposta de resolució provisional siga inferior al que consta en la sol·licitud presentada es podrà instar el beneficiari la reformulació d'esta de conformitat amb l'article 27 de la Llei General de Subvencions. Si no la reformula, l'entitat haurà de justificar pel total del projecte presentat. La proposta de resolució provisional es notificarà als interessats, i els donarà un termini de 10 dies hàbils per a la reformulació.
4. Una vegada que la sol·licitud meresca la conformitat de la Comissió, la proposta de resolució definitiva serà elevada a la persona titular de la Direcció General de Participació Ciutadana, la qual dictarà una resolució que fixarà expressament la quantia de la subvenció concedida i les activitats que cal justificar.
El termini màxim per a resoldre i notificar les sol·licituds serà el de sis mesos comptats des de l'endemà de la publicació de la present convocatòria en el Diari Oficial de la Comunitat Valenciana, transcorregut el qual sense que haja recaigut una resolució expressa, podran entendre's aquelles desestimades, de conformitat amb el que establix l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat.
La resolució per la qual es concedisquen o deneguen les subvencions es publicarà en el Diari Oficial de la Comunitat Valenciana i en el tauler d'anuncis de la Conselleria de Presidència i Agricultura, Pesca, Alimentació i Aigua, d'acord amb l'article 59.6 apartat b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
5. Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions atorgades per altres Administracions o Ens públics o privats, podrà donar lloc a la modificació de la resolució de concessió.
L'eficàcia de la concessió de la subvenció quedarà supeditada al compliment dels termes i condicions de la concessió.
Novena. Quantia de les subvencions
La quantia de les subvencions serà determinada en el procés de selecció tenint en compte la disponibilitat pressupostària i els criteris establits en la base sèptima.
Podrà subvencionar-se a cada entitat del total concedit fins a un màxim del 50 % per a gastos de nòmines de personal de la mateixa entitat, fins a un 75 % per als gastos derivats de la implantació i ús de les noves tecnologies i fins a un màxim d'un 5 % per als gastos complementaris arreplegats en la base 3.2.
L'import de les subvencions regulades en esta convocatòria en cap cas podrà ser de tal quantia que, aïlladament o en concurrència amb subvencions o ajudes d'altres Administracions públiques, o d'altres Ens públics o privats, supere el cost de l'activitat a desenrotllar pel beneficiari.
Deu. Forma de pagament
El pagament s'efectuarà una vegada realitzada la justificació de la subvenció per part de l'entitat beneficiària, de conformitat amb el que disposa el text refós de la Llei d'Hisenda Pública de la Generalitat, aprovat per decret legislatiu de 26 de juny de 1991, del Consell de la Generalitat.
Onze. Justificació de la subvenció
1. La justificació anirà dirigida a la Direcció General de Participació Ciutadana, i haurà de presentar-se abans del 30 d'octubre de 2013 inclusivament, en la Direcció General de Participació Ciutadana, a l'efecte de poder lliurar-se les quantitats corresponents. Els justificants s'hauran de correspondre amb el pressupost detallat de les activitats indicades en la resolució de concessió de la subvenció. També podrà presentar-se en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. Per a efectuar el pagament, els beneficiaris de la subvenció hauran d'ajustar-se als requisits i formes d'acreditació establits en els articles 30 i 31 de la Llei 38/2003, de 17 de novembre, General de Subvencions, finançant-se únicament aquelles activitats que estiguen directament relacionades amb els projectes subvencionats en esta convocatòria i previstes en estos.
En tot cas hauran de presentar la documentació següent:
- Certificat de justificació del gasto (annex V, apartat A-2).
- Relació detallada dels gastos i pagaments ocasionats pel projecte objecte de subvenció, amb identificació del creditor i del concepte de gasto, import, data d'emissió i relació amb les activitats i objectius del projecte.
- Originals de les factures relatives als gastos realitzats així com la documentació acreditativa del seu pagament. Les factures hauran de complir els requisits establits en el Reial Decret 1619/2012, de 30 de novembre, pel que aprova el Reglament pel qual es regulen les obligacions de facturació (BOE 289, 1.12.2012). Només s'admetrà el pagament en metàl·lic en factures o documents justificatius del gasto en quantia inferior a 600 euros, amb un màxim de 2.500 euros per expedient. Les entitats que hagen realitzat el projecte en xarxa hauran de justificar les aportacions realitzades a la resta d'entitats participants en el projecte en relació a la subvenció concedida.
- Memòria tècnica detallada de les activitats realitzades i que han sigut subvencionades per la present convocatòria que haurà de ser desenrotllada segons els epígrafs següents:
· Dades de l'entitat sol·licitant: nom i NIF
· Títol del projecte
· Treball en xarxa: entitats participants, àrees de responsabilitat, pressupost assignat
· Activitats realitzades, detallant: nom, dates de realització, lloc, horari, nombre d'hores, nombre de participants, materials utilitzats, persona responsable, descripció de com s'ha dut a terme.
· Difusió del projecte: descripció del pla de difusió detallant les dates de realització i les accions utilitzades.
· Avaluació del projecte: tipus d'avaluació (interna, externa, combinada), tipus de ferramentes utilitzades (enquesta, anàlisi de dades, grups de discussió, altres), periodicitat (intermèdia, final, una altra). A més:
- Descripció dels resultats obtinguts en funció dels indicadors previstos en la sol·licitud
- Descripció de la relació entre els resultats obtinguts i les necessitats prèvies.
- Anàlisi del grau de compliment dels objectius plantejats.
- Descripció de la incidència dels resultats sobre el foment de la participació ciutadana.
- Aplicació dels resultats per a la posada en marxa de futurs projectes o la millora en la gestió d'estos.
· Aportació del material gràfic de difusió (fullets, cartells, tríptics), fotografies de les activitats, materials entregats als/as participants, material utilitzat en l'avaluació (qüestionaris, informes de resultats), llistats d'assistents i altres que es consideren oportuns.
En la justificació de les retribucions de personal laboral contractat, junt amb els corresponents fulls de salaris, s'hauran d'adjuntar els preceptius documents de cotització a la Seguretat Social.
Dotze. Obligacions dels beneficiaris
Les entitats beneficiàries de la subvenció hauran de complir les obligacions següents:
a) Realitzar l'activitat que fonamenta la concessió de la subvenció, i executar el projecte objecte de subvenció en l'exercici 2013 i efectuat el pagament, abans de la finalització del termini de justificació.
b) Acreditar davant de l'entitat concedent la realització de l'activitat, així com el compliment dels requisits i condicions que determinen la concessió o gaudi de la subvenció.
c) Conservar els documents justificatius de l'aplicació dels fons rebuts inclosos els documents electrònics, mentres puguen ser objecte de les actuacions de comprovació i control.
d) Sotmetre's a les actuacions de comprovació i control financer que corresponen a la Intervenció General en relació amb la subvenció concedida, així com a les actuacions de comprovació que haja d'efectuar la Conselleria de Presidència i Agricultura, Pesca, Alimentació i Aigua, en relació amb l'objecte i el destí de l'ajuda concedida.
e) Comunicar a la Conselleria de Presidència i Agricultura, Pesca, Alimentació i Aigua a través de la Direcció General de Participació Ciutadana, l'obtenció d'altres subvencions, ajudes, ingressos o recursos procedents de qualssevol administracions o ens públics o privats i concedits per a la mateixa finalitat prevista en la present convocatòria. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
f) Justificar davant de la Direcció General de Participació Ciutadana l'ajuda en els termes i terminis previstos en les presents bases.
g) Donar a conéixer de manera inequívoca que es tracta d'una acció subvencionada per la Generalitat a través de la Conselleria de Presidència i Agricultura, Pesca, Alimentació i Aigua. A este efecte hauran d'incorporar en tot el material imprés que es derive de les activitats objecte de la present orde el logotip de la Conselleria de Presidència i Agricultura, Pesca, Alimentació i Aigua, que serà facilitat a les entitats beneficiàries per la Direcció General de Participació Ciutadana.
h) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions i en la base dotzena de la present orde.
i) Trobar-se al corrent en el compliment de les seues obligacions tributàries i davant de la Seguretat Social, este aspectes s'ha d'acreditar abans que es dicte la proposta de resolució de concessió de la present convocatòria, així com en els processos de justificació de l'ajuda concedida, en cas de no haver atorgat l'autorització a què fa referència l'apartat 3 de la base quarta de la present convocatòria.
j) Aquelles altres obligacions que establix l'article 14 de la Llei 38/2003, General de Subvencions.
La presentació extemporània de la justificació donarà lloc a la incoació d'un procediment de minoració de la subvenció per l'import no justificat.
Tretze. Minoració i reintegrament de la subvenció
1. En els casos previstos en l'article 37 de la Llei General de Subvencions, els beneficiaris hauran de reintegrar la totalitat o una part de la quantitat percebuda més els corresponents interessos de demora. En estos casos es procedirà a la incoació de l'oportú expedient que, amb audiència prèvia de l'interessat, serà resolta pel titular De la Direcció General de Participació Ciutadana.
2. El falsejament o l'ocultació de dades i documents, ja que afecten substancialment la concessió i lliurament de fons públics, donarà lloc a l'exigència de responsabilitats tant en l'orde administratiu com en el jurisdiccional competent.
3. La Conselleria de Presidència i Agricultura, Pesca, Alimentació i Aigua es reserva el dret a realitzar les inspeccions tècniques i administratives que es consideren necessàries a fi de conformar la correcta execució de l'actuació subvencionada.
ANNEX V
Documents relacionats
A. DOCUMENTS COMUNS A TOTES LES SUBVENCIONS:
1. Dades bancàries: Fitxa de manteniment de tercers.
2. Certificat de justificació de gastos.
B. DOCUMENTS ESPECÍFICS:
1. Subvenciones destinades als Centres Valencians en l'Exterior:
i. Sol·licitud de subvenció.
ii. Certificat de justificació de gastos de Centres Valencians en l'Exterior.
2. Subvenciones destinades al foment de la participació local ciutadana:
i. Sol·licitud de subvenció.
ii. Model normalitzat per a la presentació del projecte (Modalitat 1).
iii. Model normalitzat per a la presentació del projecte (Modalitat 2).
3. Subvenciones destinades a l'associacionisme veïnal:
i. Sol·licitud de subvenció
ii. Model normalitzat per a la presentació del projecte.
iii. Model normalitzat de compromís de treball en xarxa.
4. Subvenciones destinades al foment de l'associacionisme:
i. Sol·licitud de subvenció
ii. Model normalitzat per a la presentació del projecte.
iii. Model normalitzat de compromís de treball en xarxa.